CELEX: 32014R0265
Language: da
Date: 2014-03-14 00:00:00
Title: Kommissionens gennemførelsesforordning (EU) nr. 265/2014 af 14. marts 2014 om ændring af forordning (EU) nr. 642/2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn

15.3.2014   
            
            
               DA
            
            
               Den Europæiske Unions Tidende
            
            
               L 76/26
            
         
      KOMMISSIONENS GENNEMFØRELSESFORORDNING (EU) Nr. 265/2014
   af 14. marts 2014
   om ændring af forordning (EU) nr. 642/2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 180, og
   ud fra følgende betragtninger:
   
               (1)
            
            
               I henhold til listen over toldindrømmelser i bilaget til den almindelige overenskomst om told og udenrigshandel fra 1994, som blev vedtaget af Rådet ved afgørelse 94/800/EF (2), har Den Europæiske Union forpligtet sig til at fastsætte importtolden for visse typer af korn således, at importprisen efter told ikke overstiger den faktiske interventionspris forhøjet med 55 %.
            
         
               (2)
            
            
               Med henblik på denne forpligtelse blev det i artikel 136 i Rådets forordning (EF) nr. 1234/2007 (3) fastsat, at importtolden for en række produkter er lig med interventionsprisen for sådanne produkter ved import forhøjet med 55 % minus cif-importprisen for den pågældende sending. Kommissionens forordning (EU) nr. 642/2010 (4) fastsætter gennemførelsesbestemmelserne for denne artikel.
            
         
               (3)
            
            
               Forordning (EU) nr. 1308/2013, som ophæver og erstatter forordning (EF) nr. 1234/2007, indeholder ingen bestemmelser svarende til artikel 136 i forordning (EF) nr. 1234/2007. I henhold til artikel 180 i forordning (EU) nr. 1308/2013 kan Kommissionen, for så vidt angår beregning af importtolden for landbrugsprodukter, vedtage gennemførelsesretsakter, der fastsætter foranstaltninger til at opfylde kravene i bl.a. internationale aftaler, der er indgået i henhold til TEUF.
            
         
               (4)
            
            
               For at Unionen kan opfylde sine internationale forpligtelser er det hensigtsmæssigt at indføje en metode til beregning af importtolden i forordning (EU) nr. 642/2010 i overensstemmelse med Den Europæiske Unions liste over toldindrømmelser.
            
         
               (5)
            
            
               I henhold til artikel 2, stk. 1, i forordning (EU) nr. 642/2010 skal importtolden fastsættes den 15. og den sidste arbejdsdag i hver måned med henblik på anvendelse i den følgende 15-dages periode, dog således at tolden eventuelt kan justeres i løbet af en anvendelsesperiode. For at forenkle den gældende beregningsmetode bør princippet om, at den told, der skal finde anvendelse, automatisk fastsættes i starten af hver 15-dages periode, ophæves, så tolden alene fastsættes, når resultatet af beregningerne afviger med et vist beløb fra det resultat, der lå til grund for den foregående fastsættelse, eller når resultatet af beregningerne igen er nul.
            
         
               (6)
            
            
               Med henblik på at imødegå spekulation og sikre, at foranstaltningen forvaltes effektivt, bør fastsættelsen af importtolden finde anvendelse fra dagen for dens offentliggørelse i Den Europæiske Unions Tidende.
            
         
               (7)
            
            
               I henhold til artikel 2, stk. 2, første afsnit, i forordning (EU) nr. 642/2010 skal der ved fastsættelse og justering af tolden ikke tages hensyn til den daglige importtold, der er anvendt i den foregående periode. Antallet af dage afhænger således af udviklingen i løbet af anvendelsesperioden på 15 dage. For at have et fast antal dage svarende til 10 arbejdsdage bør nævnte bestemmelse ophæves.
            
         
               (8)
            
            
               I henhold til artikel 2, stk. 2, andet afsnit, i forordning (EU) nr. 642/2010 er den interventionspris, der anvendes ved beregning af tolden, den, der gælder for den måned, i hvilken importtolden finder anvendelse. Da de månedlige forhøjelser af interventionsprisen ikke har været i kraft siden afsætningsperioden 2009/2010, for så vidt angår hård hvede, og siden afsætningsperioden 2010/2011, for så vidt angår blød hvede, byg, majs og sorghum, og da den gældende interventionspris er fast, bør denne bestemmelse ændres.
            
         
               (9)
            
            
               I henhold til artikel 2, stk. 3, andet afsnit, i forordning (EU) nr. 642/2010 skal tolden offentliggøres i Den Europæiske Unions Tidende ved hver fastsættelse eller justering. Eftersom justeringsforanstaltningen ophæves, bør denne bestemmelse tilpasses.
            
         
               (10)
            
            
               I henhold til artikel 5 i forordning (EU) nr. 642/2010 skal de repræsentative cif-importpriser for hård hvede især fastlægges på grundlag af den i bilag III til forordningen omhandlede repræsentative børsnotering, dvs. Minneapolis Grain Exchange. Da andelen af USA's produktion af hård hvede på verdensmarkedet har ændret sig, betyder det, at denne børs ikke længere giver en repræsentativ og pålidelig vurdering af markedet for hård hvede. De øvrige informationskilder på markedet for hård hvede er i øvrigt for få eller for upålidelige til at kunne tjene som grundlag for fastsættelsen af importafgift for dette produkt. Endelig fremgår det af disse informationskilder, at priserne på hård hvede af høj kvalitet og på blød hvede af høj kvalitet, som eksporteres af USA, følger samme udvikling. Det er derfor hensigtsmæssigt at anvende den samme importtold på hård hvede af høj kvalitet, som den, der er beregnet for blød hvede af høj kvalitet. For så vidt angår hård hvede af middel og lav kvalitet, er det desuden hensigtsmæssigt at tage hensyn til de fradrag, der er knyttet til semuljekvaliteten.
            
         
               (11)
            
            
               I henhold til Kommissionens gennemførelsesforordning (EU) nr. 1006/2011 (5) er der med virkning fra den 1. januar 2012 indført ændringer af KN-koderne for korn. Det er derfor nødvendigt at tilpasse henvisningerne til KN-koderne i forordning (EU) nr. 642/2010 til disse ændringer.
            
         
               (12)
            
            
               Forordning (EU) nr. 642/2010 bør derfor ændres i overensstemmelse hermed.
            
         
               (13)
            
            
               Foranstaltningerne i nærværende forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I forordning (EU) nr. 642/2010 foretages følgende ændringer:
   
               1)
            
            
               Artikel 1 affattes således:
               »Artikel 1
               1.   Uanset importsatserne i den fælles toldtarif er importtolden for produkter henhørende under KN-kode 1001 11 00, 1001 19 00, ex 1001 91 20 (blød hvede, til udsæd), ex 1001 99 00 (blød hvede af god kvalitet, i andre tilfælde), 1002 10 00, 1002 90 00, 1005 10 90, 1005 90 00, 1007 10 90 og 1007 90 00 lig med den interventionspris, der gælder på importtidspunktet, forhøjet med 55 % og med fradrag af cif-importprisen for den pågældende sending. Denne told kan dog ikke overstige den bundne toldsats, som er fastsat på grundlag af den kombinerede nomenklatur.
               2.   Med henblik på beregning af importtolden som omhandlet i stk. 1 fastsættes der regelmæssigt repræsentative cif-importpriser for de produkter, der er nævnt i samme stykke.
               3.   De toldsatser i den fælles toldtarif, som er omhandlet i stk. 1, er dem, der finder anvendelse på det tidspunkt, der er fastsat i artikel 112 i Europa-Parlamentets og Rådets forordning (EF) nr. 450/2008 (6).
            
         
               2)
            
            
               I artikel 2 foretages følgende ændringer:
               
                           a)
                        
                        
                           stk. 1 og 2 affattes således:
                           »1.   Den i artikel 1, stk. 1, omhandlede importtold beregnes dagligt af Kommissionen.
                           Den interventionspris, der skal anvendes ved beregning af importtolden, er 101,31 EUR pr. ton.
                           Den importpris, der skal anvendes ved beregning af importtolden, er den daglige repræsentative cif-importpris fastlagt efter metoden i artikel 5 i denne forordning.
                           2.   Kommissionen fastsætter importtolden som gennemsnittet af den importtold, der er beregnet de 10 foregående arbejdsdage.
                           Kommissionen fastsætter importtolden, når gennemsnittet af den importtold, der er beregnet de 10 foregående arbejdsdage, afviger med mere end 5 EUR pr. ton fra den fastsatte told, eller når gennemsnittet igen er nul.
                           Ved hver fastsættelse offentliggøres importtolden og de elementer, der ligger til grund for beregningen heraf, i Den Europæiske Unions Tidende
                               (7).
                           Den fastsatte importtold finder anvendelse fra dagen for dens offentliggørelse.
                           Importtold, der er fastsat efter bestemmelserne i denne forordning, anvendes, indtil en ny fastsættelse træder i kraft.
                        
                     
                           b)
                        
                        
                           stk. 3 udgår.
                        
                     
         
               3)
            
            
               I artikel 5 foretages følgende ændringer:
               
                           a)
                        
                        
                           Stk. 1 affattes således:
                           »1.   Ved bestemmelsen af de repræsentative cif-importpriser, der er omhandlet i artikel 1, stk. 2, anvendes for blød hvede af høj kvalitet, majs, undtagen majs til udsæd, som omhandlet i artikel 1, stk. 1, i denne forordning, følgende elementer:
                           
                                       a)
                                    
                                    
                                       den repræsentative børsnotering på markedet i USA
                                    
                                 
                                       b)
                                    
                                    
                                       de kendte handelspræmier- og fradrag, der er knyttet til denne notering på markedet i USA på noteringsdagen
                                    
                                 
                                       c)
                                    
                                    
                                       omkostningerne ved søtransport mellem USA (Den Mexicanske Golf eller Duluth) og Rotterdams havn for et fartøj med en kapacitet på mindst 25 000 tons.«
                                    
                                 
                     
                           b)
                        
                        
                           stk. 3 og 4 affattes således:
                           »3.   Ved beregningen af det i stk. 1, litra b), omhandlede element eller den relevante fob-pris anvendes en præmie på 14 EUR pr. ton for blød hvede af høj kvalitet.
                           4.   De repræsentative cif-importpriser for blød hvede af høj kvalitet og majs, undtagen majs til udsæd, svarer til summen af de i stk. 1, litra a), b) og c), omhandlede elementer.
                           Den repræsentative cif-importpris for hård hvede af høj kvalitet, hård hvede til udsæd og blød hvede til udsæd er den samme som den, der beregnes for blød hvede af høj kvalitet.
                           Den repræsentative cif-importpris for hård hvede af middel kvalitet og hård hvede af lav kvalitet er den samme som den, der beregnes for blød hvede af høj kvalitet, hvorfra der trækkes 10 EUR pr. ton for hård hvede af middel kvalitet og 30 EUR pr. ton for hård hvede af lav kvalitet.
                           Den repræsentative cif-importpris for sorghum, undtagen til udsæd, sorghum til udsæd henhørende under KN-kode 1007 10 90, rug, undtagen til udsæd, rug til udsæd og majs til udsæd henhørende under KN-kode 1005 10 90 er den samme som den, der beregnes for majs, undtagen til udsæd.«
                        
                     
                           c)
                        
                        
                           stk. 5 udgår.
                        
                     
         
               4)
            
            
               Bilag II og III erstattes af teksten i bilaget til denne forordning.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. marts 2014.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Rådets afgørelse 94/800/EF af 22. december 1994 om indgåelse på Det Europæiske Fællesskabs vegne af de aftaler, der er resultatet af de multilaterale forhandlinger i Uruguay-rundens regi (1986-1994), for så vidt angår de områder, der hører under Fællesskabets kompetence (EFT L 336 af 23.12.1994, s. 1).
   
      (3)  Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (»fusionsmarkedsordningen«) (EUT L 299 af 16.11.2007, s. 1).
   
      (4)  Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (EUT L 187 af 21.7.2010, s. 5).
   
      (5)  Kommissionens gennemførelsesforordning (EU) nr. 1006/2011 af 27. september 2011 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 282 af 28.10.2011, s. 1).
   
      (6)  Europa-Parlamentets og Rådets forordning (EF) nr. 450/2008 af 23. april 2008 om EF-toldkodeksen (moderniseret toldkodeks) (EUT L 145 af 4.6.2008, s. 1).«
   
      (7)  Mellem to fastsættelser kan de elementer, der tages hensyn til ved beregningen, findes på Kommissionens websted.«
   
      BILAG
      »
            BILAG II
            
               Kriterier for tarifering af indførte produkter
            
            (på basis af 12 % vandindhold eller tilsvarende)
            
                        Produkt
                     
                     
                        Blød hvede og spelt (1) undtagen blandsæd
                     
                     
                        Hård hvede
                     
                     
                        Glasset majs
                     
                  
                        KN-kode
                     
                     
                        ex 1001 91 20
                        og
                        ex 1001 99 00
                     
                     
                        1001 11 00
                        og
                        1001 19 00
                     
                     
                        ex 1005 90 00
                     
                  
                        Kvalitet (2)
                        
                     
                     
                        Høj
                     
                     
                        Middel
                     
                     
                        Lav
                     
                     
                        Høj
                     
                     
                        Middel
                     
                     
                        Lav
                     
                     
                         
                     
                  
                        
                                    1.
                                 
                                 
                                    Minimumproteinindhold i vægtprocent
                                 
                              
                     
                        14,0
                     
                     
                        11,5
                     
                     
                        —
                     
                     
                        —
                     
                     
                        —
                     
                     
                        —
                     
                     
                        —
                     
                  
                        
                                    2.
                                 
                                 
                                    Minimumrumvægt i kg/hl
                                 
                              
                     
                        77,0
                     
                     
                        74,0
                     
                     
                        —
                     
                     
                        76,0
                     
                     
                        76,0
                     
                     
                        —
                     
                     
                        76,0
                     
                  
                        
                                    3.
                                 
                                 
                                    Maksimumindhold af andre urenheder (Schwarzbesatz)
                                    
                                 
                              
                     
                        1,5
                     
                     
                        1,5
                     
                     
                        —
                     
                     
                        1,5
                     
                     
                        1,5
                     
                     
                        —
                     
                     
                        —
                     
                  
                        
                                    4.
                                 
                                 
                                    Minimumindhold af glassede kerner
                                 
                              
                     
                        —
                     
                     
                        —
                     
                     
                        —
                     
                     
                        75,0
                     
                     
                        62,0
                     
                     
                        —
                     
                     
                        95,0
                     
                  
                        
                                    5.
                                 
                                 
                                    Maksimumflotationstal
                                 
                              
                     
                        —
                     
                     
                        —
                     
                     
                        —
                     
                     
                        —
                     
                     
                        —
                     
                     
                        —
                     
                     
                        25,0
                     
                  
               
            
               Tolerancer
            
            
                        Tolerance for
                     
                     
                        Hård og blød hvede
                     
                     
                        Glasset majs
                     
                  
                        Proteinindhold
                     
                     
                        –0,7
                     
                     
                        —
                     
                  
                        Minimum rumvægt
                     
                     
                        –0,5
                     
                     
                        –0,5
                     
                  
                        Maksimum indhold af urenheder
                     
                     
                        +0,5
                     
                     
                        —
                     
                  
                        Indhold af glassede kerner
                     
                     
                        –2,0
                     
                     
                        –3,0
                     
                  
                        Flotationstal
                     
                     
                        —
                     
                     
                        +1,0
                     
                  
                        »—«: ikke relevant.
                     
                  
         
            BILAG III
            
               Noteringsbørser og referencesorter
            
            
                        Produkt
                     
                     
                        Blød hvede
                     
                     
                        Majs
                     
                  
                        Standardkvalitet
                     
                     
                        Høj
                     
                     
                         
                     
                  
                        Referencesort (type og sortering) for børsnoteringen
                     
                     
                        Hard Red Spring nr. 2
                     
                     
                        Yellow Corn nr. 3
                     
                  
                        Børsnotering
                     
                     
                        Minneapolis Grain Exchange
                     
                     
                        Chicago Mercantile Exchange
                     
                  «
      
         (1)  Disse kriterier gælder for afskallet spelt.
      
         (2)  Analysemetoderne i bilag I, del IV, i forordning (EU) nr. 1272/2009 finder anvendelse.